钦定古今图书集成/明伦汇编/氏族典/第150卷 > 孙嘉绩
## 钦定古今图书集成/明伦汇编/氏族典/第150卷 > 孙嘉绩

按《明外史孙如游传》：“如游孙嘉绩，字硕肤，崇祯十年
进士。授南京工部主事，召改兵部尚书。杨嗣昌以嘉
绩知兵，调为职方员外郎，进郎中。督师中官高起潜
谮之，会有发其纳贿事，遂下狱。保定总督张福臻荐
嘉绩才，请用为参谋，不听。徐石麒为刑部尚书，具爰
书奏，乃释之。福王时，起九江兵备佥事，未赴。鲁王监”
国绍兴，擢右佥都御史，累进东阁大学士。王航海，嘉
绩从至舟山。其年遘疾卒。